paragraph_text: Karizmatski pokret u Hrvatskoj najviše su širili: Tomislav Ivančić, Zvjezdan Linić, Zlatko Sudac, Smiljan Kožul, Milivoj Bolobanić, Josip Lončar i Dražen Radigović, a u Bosni i Hercegovini Ivo Pavić. Na vrhuncu Karizmatskog pokreta u Hrvatskoj krajem 2000-ih i početkom 2010-ih održavali su se seminari duhovne obnove u sportskim dvoranama pred tisućama vjernika.<ref>https://dnevnik.hr/vijesti/hrvatska/duhovna-obnova-ne-mozete-sluziti-i-bogu-i-bogatstvu.html Preuzeto 7. srpnja 2022. Tako je fra Zvjezdan Linić više puta držao trodnevnu duhovnu obnovu obraćenja u zagrebačkom Domu sportova pred 8,000 vjernika.<ref> https://www.vecernji.hr/vijesti/dvoranom-odzvanjalo-ako-smo-sami-kapitulirat-cemo-25117 Preuzeto 7. srpnja 2022. U razdoblju od 2000. do rujna 2009. godine u Domu za duhovne susrete "Betanija" u Ćunskom na Malome Lošinju, Zlatko Sudac održao je 240 organiziranih seminara duhovne obnove s oko 31,000 polaznika, od čega je branitelja bilo 3356.<ref>https://www.velecasnisudac.com/index.php?option=com_content&view=article&id=332&Itemid=514 Preuzeto 7. srpnja 2022. Dražen Radigović utemeljio je karizmatsko-molitvenu zajednicu "Dobri Pastir" 1997. godine. Pokrenuo je časopis Rhema te od 2000. do 2007. godine organizirao je i vodio tridesetak većih karizmatskih susreta po sportskim dvoranama, od kojih se ističe onaj u dvorani Košarkaškog centra Dražen Petrović pred više od 8,000 ljudi.<ref>https://dobripastir.com/o-nama/ Preuzeto 7. srpnja 2022.